মৈত্রীপাল সিরিসেন
পাল্লেওয়াতে গামারালালাগে মৈত্রীপালা ইয়াপা সিরিসেনা (সিংহলি: මෛත්‍රීපාල සිරිසේන; তামিল: மைத்திரிபால சிறிசேன; জন্ম: ৩ সেপ্টেম্বর, ১৯৫১) শ্রীলঙ্কার ৭ম রাষ্ট্রপতির দায়িত্ব পালন করছেন। ১৯৮৯ সালে সক্রিয়ভাবে রাজনীতিতে জড়িয়ে পড়েন। এরপর ১৯৯৪ সাল পর্যন্ত অনেকগুলো মন্ত্রণলায়ের দায়িত্বে ছিলেন মৈত্রীপাল সিরিসেন। শ্রীলঙ্কা ফ্রিডম পার্টির সাধারণ সম্পাদকের দায়িত্ব পালন করেন তিনি। বিরোধী দলসমূহের মোর্চা থেকে একক প্রার্থী হিসেবে ২০১৫ সালের রাষ্ট্রপতি নির্বাচনে প্রার্থীতা দাখিলের পূর্ব-পর্যন্ত স্বাস্থ্যমন্ত্রী ছিলেন। এছাড়াও বিভিন্ন সময়ে প্রতিরক্ষা মন্ত্রণালয়ের চলতি দায়িত্বে ছিলেন।